
INFORMÁCIA O MOŽNOSTI ZMENY DODÁVATEĽA ELEKTRINY


V súlade so zákonom č. 251/2012 Z. z. o energetike a súvisiacimi vyhláškami o pravidlách trhu s elektrinou si dovoľujeme informovať odberateľov o práve zmeniť svojho dodávateľa elektriny.
Každý odberateľ elektriny má zákonné právo na výber alebo zmenu svojho dodávateľa elektriny. 
Proces zmeny je bezodplatný.
Základnou podmienkou je uzatvorenie zmluvy o dodávke elektriny alebo zmluvy o združenej dodávky elektriny s novým dodávateľom a ukončenie zmluvy s pôvodným dodávateľom ku dňu vykonania zmeny.

Všeobecný postup:
· Podanie žiadosti: Žiadosť o zmenu dodávateľa elektriny podáva odberateľ priamo alebo prostredníctvom nového dodávateľa prevádzkovateľovi distribučnej sústavy, a to najneskôr 21 dní pred požadovaným termínom technickej zmeny dodávateľa.

· Platná zmluva s pôvodným dodávateľom: V čase zmeny musí mať odberateľ s pôvodným dodávateľom platne uzatvorenú zmluvu; pôvodný dodávateľ má možnosť oznámiť prevádzkovateľovi sústavy, že zmluva nebola riadne ukončená – v takom prípade sa zmena nevykoná.

· Lehota vykonania zmeny: Technická zmena dodávateľa sa vykoná do 24 hodín od splnenia podmienok predchádzajúcich procesov; samotná zmena dodávateľa sa zrealizuje najneskôr do troch týždňov od podania žiadosti.

· Zodpovednosť za škodu: Ak pôvodný dodávateľ bezdôvodne oznámi, že zmluva nebola ukončená, zodpovedá za škodu, ktorá tým vznikla odberateľovi, novému dodávateľovi aj prevádzkovateľovi sústavy.

· Odstúpenie od zmluvy: Ak k zmene dodávateľa podľa uzatvorenej zmluvy nedôjde do šiestich mesiacov od jej uzatvorenia, má ktorákoľvek zo zmluvných strán právo od zmluvy odstúpiť.












V prípade záujmu o bližšie informácie týkajúce sa procesu zmeny dodávateľa elektriny vám radi poskytneme potrebné informácie prostredníctvom kontaktných údajov uvedených na našej webovej stránke.

